Günther Siegmund

Günther Siegmund  (* 16. Mai 1927 in Hamborg; † 20. Mai 1981 an’n Gardasee) weer en nedderdüütsch Schriever, Schauspeler und Theaterspeelbaas. Van 1970 bit 1979 weer he Intendant vun dat Ohnsorg-Theater. 

 Leven 
As he negen Johr olt weer, hett Siegmund, Schöler vun de Middelschoolmeester un Volksschauspeler Otto Lüthje, in’n Ensemble vun dat Ohnsorg-Theater en Dwargkönig speelt. 

Mit 20 Johren fung he an – inspireert dör dat Theater – to schrieven. 

In de 1960er Johren weer he ok Speelbaas, ünner annern bi en paar vun de erfolgrieksten Feernsehinszeneeren, so as Opa wird verkauft, Mein Mann, der fährt zur See oder Der möblierte Herr.

Nahdem Hans Mahler storven weer, wurr Siegmund 1970 to’n Intendanten vun dat Ohnsorg-Theaters beropen. Ünner hüm hett dat Huus en gewisse Moderniseeren erfohren, die Tall vun de Oorupföhrungen steeg, ne’e Schrievers, de modern un to’n Deel ok tietkritisch Themen verarbeiden deen, wurrn wunnen, so as Konrad Hansen oder Walter A. Kreye. Siegmund sülvst schreev ok noch för dat Theater, hett to'n Bispeel Mudder Mews bearbeit un weer, as he Intendant weer, ok wieder henn Speelbaas. 

Neben Dramen un Lustspelen schreev Siegmund ok Määrkenspelen, Höörspelen un Geschichten. Aber ok lütte Arbeiten, so as Shanty-Texte, höören to sien Wark. 

Günther Siegmund hett sien eegen Geschichten ok vördragen as Rezitator, so as up de Schallplatt Lapüster, up de he sien bekannt  Wiehnachtsgeschichten Un dat gift doch’n Wiehnachtsmann, Wiehnachten op See und Ward allns ehrlich deelt leest hett.

Twee Johr nah sien Afscheed vun dat Ohnsorg-Theater is Siegmund storven. 

 Filmwarken (Utwahl) 
 Johr Titel Funkschoon 1962 Der Bürgermeisterstuhl, Feernsehn Dorsteller 1966 Gastwirt Goebel, Feernsehn SpeelbaasDorsteller 1966 Diederk soll heiraten, Feernsehn Speelbaas 1966 Die Königin von Honolulu, Feernsehn Speelbaas Dorsteller 1968 Otto und die nackte Welle, Feernsehn DreihbookSpeelbaas 1968 Strandräuber, Feernsehn Speelbaas 1970 Mensch sein muss der Mensch, Feernsehn Dreihbook 1972 Das Herrschaftskind, Feernsehn Speelbaas 1973 Brand-Stiftung, Feernsehn Dreihbook 1976 Frauen an Bord, Feernsehn Speelbaas 1977 Petrus gibt Urlaub, Feernsehn Speelbaas

Weblenken


Kategorie:Mann
Kategorie:Schriever
Kategorie:Schauspeler
Kategorie:Hoochdüütsch
Kategorie:Plattdüütsch
Kategorie:Boren 1927
Kategorie:Storven 1981
Kategorie:Börger von Düütschland